Nederlandse Parlement Het Talle Vrae Nadat Nederlandse Burger In Plaasaanval Gemartel en Vermoor is | SAUK.co.za - Nuus.info
Posted on 12/04/2017 7 Comments
Tydens nog ‘n plaasaanval in Suid-Afrika is ‘n Nederlander wreed gemartel vermoor op Moseley Farm op die R40 na Barberton en die nuus maak opslae in Nederland.
Die moord was Vrydagaand digby die dorpie Barberton, waar die 55-jarige slagoffer met sy eweneens Nederlandse vrou gewoon het. Peet van Es het nie die aanval oorleef nie maar sy metgesel Arine Prins en ‘n vriend net bekend as Michael het wel.
Vyf gemaskerde swart aanvallers het die plaasmense oorval, die vrou en ‘n familievriend vasgebind en toegang tot die kluis geëis. Prins se gesig is erg gekneus in die aanval.
Vervolgens is die aanvallers na bo, waar hulle die Nederlander na vyf ure se marteling doodgesteek het. Die weduwee het aan die Barberton Times gesê dat die booswigte met juwele en elektroniese ware as buit vertrek het in die motor van die slagoffer.
“Daar is selfs ‘n naam daarvoor: ‘plaasmoorde’, soos in die Afrikaanse woord vir ‘n boerdery”, sê korrespondent Bram Vermeulen. “In 2016 was daar meer as 300 van hierdie soort aanvalle gewees, waarby 64 boere of hul familielede om die lewe gekom het. Dikwels gebeur dit op gruwelike wyses: boere word nie net beroof nie, maar ook gemartel.”
Organisasies wat opkom vir die blanke gemeenskap in Suid-Afrika vind dat die regering onder leiding van die ANC te min doen aan die probleem.
In Nederland het die PVV in die Tweede Kamer vrae gestel oor die kwessie. Die party is bekommerd oor die gebrek aan beskerming vir onder andere blanke boere in Suid-Afrika.
Vrae van die lede De Roon en Bosma (albei PVV) aan die minister van buitelandse sake oor die plaasmoord op ‘n Nederlander in Suid-Afrika, het ingesluit of die regering ‘n verklaring kan gee vir die feit dat die aantal plaasmoorde die laaste tyd besonder toegeneem het.
Die lede wou ook weet in hoeveel persent van die gevalle lei die gruwelike moorde, op meestal blanke boere, eintlik tot ‘n veroordeling?
Beide lede het hul kommer uitgespreek dat die moorddossier tydens die polisieondersoek op gebruiklike Afrika-wyse “onder ‘n dik laag stof sal verdwyn”.
Hulle het ‘n beroep op die Nederlandse owerhede gedoen om die Suid-Afrikaanse regering onder druk te plaas om die Nederlandse boeregemeenskap in Suid-Afrika teen nog meer bloedvergieting te beskerm en gesuggereer dat die ekonomiese wanbestuur onder die ANC-regime bygedra het tot die kwessie.
“Die vraag is of boere spesifiek ‘n teiken is en of Suid-Afrika net ‘n kriminaliteitsprobleem het waaronder boere ook ly,” sê Vermeulen. “By boere-organisasies asook in sogenaamde ‘ver-regse kringe’ word gesê dat daar agter die plaasmoorde politiek sit: As daar genoeg plaasvind, dan verdwyn die wit boere vanself van die platteland.”
Die vraag bly egter: Indien dit net “gewone misdaad” is, hoekom word die slagoffers doodgemartel?
Neem deel aan die gesprek en lewer gerus hier onder kommentaar!
L.W. U gebruik die Disqus-kommentaarafdeling op eie risiko, die redaksie of enige verwante persone of entiteite aanvaar geen verantwoordelikheid vir u kommentaar en watter gevolge ook al daaruit mag voortspruit nie. Terselfdertyd vereis ons dat u ter wille van beskaafdheid, redelikheid en die gerief van ander gebruikers, u sal weerhou van kwetsende taalgebruik, vloekwoorde, persoonlike aanvalle op medegebruikers, twissoekery en algemene “trol”-gedrag. Enigeen wat só ‘n laspos word, sal summier verbied word en sy IP-adres sal insgelyks versper word. Ons sal ook nie huiwer om, waar nodig, kriminele klagte aanhangig te maak teen individue wat hulle aan dreigemente, teistering of intimidasie skuldig maak nie.
Categories: Afriforum, Afrikaans, Afrikaner, ANC, Boere, Buiteland, Front Nasionaal, Gemeenskap, Geskiedenes, Landbou, misdaad, Nederland, Nuus, Plaasmoorde, Politiek, SAUK, Volksmoord
Tags: afrikaans, Afrikaanse, Afrikaanse Nuus, Aktueel, ANC, Berig, Boere, Boere Vryheid, Plaasmoord, Plaasmoorde, SAUK, South Africa, Volksmoord, Wit, Zuid Afrika
Nederlandse Parlement Het Talle Vrae…….VIR 23 JAAR WORD DIE WITMAN UITGEMOOR AAN DIE SUID PUNT VAN AFRIKA EN JULLE NEDERLANDERS HET VRAE?? JULLE WAT DIE VUILGOED BEFONDS EN VERDEDIG HET EN GESORG HET DAT HULLE DIE BEWIND OORNEEM EN DAARBY BESKERM HET EN NOU HET JUL VRAE?? VIR DIE AFGELOPE 23 JAAR IS DAAR PROBEER OM HIERDIE VOLKSMOORD VAN BLANKES TE OPENBAAR MAAR JULLE WAS HORENDE DOOF EN SIENENDE BLIND!!! GAAN VRA JULLE DOM IDIOTIESE VRAE AAN DIE MAN OP DIE MAAN EN GAAN SOEK ANTWOORDE DAAR SODAT JULLE JULSELF KAN VERONTSKULDIG VIR DIT WAARVOOR JULLE EN DIE RES VAN DIE LIBERALE WERELD VERANTWOORDELIK IS!!!
Hennie het goeie en ware kommentaar gelewer. Hoekom het hulle nooit voorheen vrae gevra nie? Noudat een van hulle mense vermoor is, skrik hulle wakker. Ons mense word al vir jare op hierdie brutale gruwelike manier vermoor. Ons het nie n regering wat wet en orde kan handhaaf nie.
Marina Van Vuuren
Hennie van Rensburg, ek kon dit nie beter gestel het nie! Jou bek kort jam! Kom ek stel die saak nog swarter vir jou…hierdie sogenaamde vrae is maar net weer ‘n rookskerm om die nabestaandes en die overige nederlandse volk voor te hou “kyk, ons doen tog iets daaraan” Dit het ook so gegaan met die MH17 slagoffers se nabestaandes. Kammig ‘n hele ondersoek ingestel terwyl die hele nederlandse volk geweet het iets stink kwaai in daardie storie. Ek het my geloof in die nederlandse regering al lankal laat vaar. Hulle lieg, bedrieg, kinkel en kronkel net waar hulle kan. As mens regtig jou huiswerk doen dan sien jy wie waarlik agter hierdie plaasmoorde sit. Onthou een ding…jy het altyd baas bo baas. Kyk wie haal regtig profyt uit hierdie moorde, en volg dan die geld…mens skrik groot as jy agterkom.
Rinus van der Sluis
Ek vind dit n dom redenering. Wat het jy bv self gedoen aan misdaadvoorkoming in Nederland? Dit is nie die Nederlandse regering se taak in die 1e plek om jou bas te beskerm nie. Jy betaal nie belasting aan hulle nie. Wees dankbaar dat hul wel reageer , en nie so lamsakkig is as jou eie regering nie. Dra n positiewe steen by en help eerder om n internasionale beweging op te rig teen die plaasmoorde. Hoeveel boere kan sê dat hul enige beweging steun wat die SA-regering ondrr druk plaas? Heel weinig.
Petrus G. D. Cilliers
Rinus van der Sluis, jy is seker van die jonger geslag wat nie weet van die sogenaamde “struggle” periode nie. Visionaries het vooruitgesien in watter chaos Suid-Afrika sal beland (soos dit vandag is) onder die leiding van onbevoegdes. Suid-Afrika het onder boikotte en allerhande verbiedinge en protesaksies deurgeloop om die terroriste wat bloed vergiet het uit tronke te red. Vanuit Nederland was daar sterk ondersteuning vir die verandering van die apartheidsbeleid. Dit is waarvan Hennie van Rensburg praat, iets waarvan jy duidelik geen kennis dra nie. So, sy stelling is dus nie dom soos jy voorhou nie
Petrus, ek is nie vd sg. jonger geslag waarvan jy praat nie. Geen mens hoef ‘n profeet te gewees het nie om te voorspel waarin ons land sou beland nie, maar om ‘n onwettige apartheidregime in stand te hou so totale waansin en selfmoord gewees het. Verder het ek redelike kennis van wat gebeur het, so, twee aannames wat jy maak is onwaar. As jy dink dat apartheid goed was dan leef jy net soos vele ander in ‘n droomwereld en dra jy lieflik by tot die chaos in ons land waarin haat en rassisme oorheers. Die feit dat jy nie die swarte ‘n plek wil gun in hierdie land wat oorspronklik hulle land was nie, sal net meer haat, moord, geweld, ens. help veroorsaak. Daar is soveel rassisme in baie blankes se harte. Ek weet, want ek is hier as plaasseun gebore en het groot geword in ‘n plattelandse omgewing waar nog steeds vol haat en arrogansie word gepraat oor swartes as minderwaardig en waar die ‘k’-woord ‘n algemene begrip is. Voor daardie houding van baie blankes nie verander sal ons nooit in vrede kan saamwoon nie.
« Rassisme? Wat jy waar kry Mnr President?
Nog instellings se krediet word afgegradueer danksy BEE »